《题大芦寺南山堂》
宋代·姚希得

结屋临流老此身，溪头顾我更情亲。不于南墅多栽橘，只恐东坡解笑人。

地窄虽无三径乐，心和赢得四时春。孤忠耿耿知何补，惟愿年丰作幸民。

作者简介：（?—1269）宋潼川人，字逢原，一字叔刚。宁宗嘉定十六年进士。授小溪主簿，待次三年，朝夕讨论六经、诸子百家之言。知蒲江县，后通判太平州，改福州。理宗初政，上书极论当时危亡之征。知庆元府，为沿海制置使，募水军，造战舰，蓄粮食。为沿江制置使知建康府、江东安抚使，自建康至池州一带，列寨置屋，屯戍兵力。度宗时，任参知政事、同知枢密院事。有《续言行录》、《奏稿》、《橘州文集》。